
	Παρουσίαση  μυθιστορήματος
Έλενας Μακρυγιάννη Βρυωνίδου
ΧΑΡΤΙΝΕΣ Υποσχέσεις

Σπίτι της Κύπρου

Πραγματοποιήθηκε τη Δευτέρα 5 Φεβρουαρίου 2024,  στο  Σπίτι της Κύπρου σε συνεργασία με τις Εκδόσεις Ηλία Επιφανίου και με  τη στήριξη του Υφυπουργείου Πολιτισμού της Κυπριακής Δημοκρατίας, η παρουσίαση του μυθιστορήματος της Έλενας Μακρυγιάννη Βρυωνίδου,  «ΧΑΡΤΙΝΕΣ Υποσχέσεις».
Χαιρετισμό στην εκδήλωση απηυθύναν  ο  εκδότης Ηλίας Επιφανίου  και η φιλόλογος και  συγγραφέας Μαρία Περατικού-Κοκαράκη.  Για το βιβλίο μίλησε η φιλόλογος και συγγραφέας Φένια Κινικλή. Ακολούθησε αντιφώνηση από την συγγραφέα. 
Η Έλενα Μακρυγιάννη Βρυωνίδου γεννήθηκε στη Λεμεσό το 1968. Σπούδασε ψυχολογία και εργάζεται στον χώρο της υγείας με νεογέννητα. Από τις Εκδόσεις Ηλία Επιφανίου κυκλοφορούν τα βιβλία της, Τα τσαλακωμένα φτερά της πεταλούδας (2014), Σε μια στροφή του καρουζέλ (2016),  Πινελιές ονείρου (2019) και  Χάρτινες υποσχέσεις (2022).
Από την όμορφη Καβάλα στη βαριά βιομηχανία της Γερμανίας της δεκαετίας του 1960. Η πικρή γεύση της μετανάστευσης για τους Έλληνες που βρέθηκαν μακριά από τον τόπο τους, αναζητώντας ένα καλύτερο αύριο για αυτούς και τα παιδιά τους, αλλά και ο αγώνας των παππούδων και των γιαγιάδων που έμειναν πίσω, αναθρέφοντας ολόκληρες γενιές παιδιών Ελλήνων μεταναστών. Ανάμεσά τους η Ιωάννα και ο Ιωάννης του χθες και του σήμερα, σε ένα ψηφιδωτό επιλογών και συνεπειών της  ζωής.

Σύνδεσμος παρακολούθησης:

https://diavlos.grnet.gr/room/1607?eventid=15530

